हमारे युद्व के हथियार सांसारिक नहीं और न ही मानव निर्मित है। वे अलौकिक हथियार है। ऐसे अलौकिक हथियार हमारे पास होना आवश्यक है क्योंकि हम हवा में व्याप्त सेनाओं से ही लड़ रहे हैं। हम शैतान और उसकी सेना से लड़ रहे हैं। हम ‘‘शैतान की युक्तियों के विरूद्व'' लड़ रहे हैं (इफिसियों ६:११) हम जो मसीही हैं शैतान की पद्वति के विरूद्व लड़ रहे हैं। हम उपकरणों, झूठे विचार और विकृत विचारों के विरूद्व लड़ रहे हैं। जो अपरिवर्तित लोग हैं, शैतान उनके दिमाग में विचार पैदा करता है। बाइबल कहती है, ‘‘क्योंकि हमारा यह मल्लयुद्ध, लोहू और मांस से नहीं.......परन्तु इस संसार के अन्धकार के हाकिमों से, और उस दुष्टता की आत्मिक सेनाओं से है ....... '' (इफिसियों ६:१२ एन आय वी) । हमें शैतान और दुष्टता की सेनाओं से लड़ना है। हर वह खोई हुई आत्मा जिसे हम मंडली में लाते हैं उसके लिये हमें शैतान से लड़ना है। बिना युद्व के शैतान उन्हें अपने हाथों से जाने नहीं देगा।